Document ID: 31977R3026

31977R3026
L 361/1
SLUŽBENI LIST EUROPSKE UNIJE
28.11.1977.
UREDBA VIJEĆA (EEZ) br. 3026/77
od 28. studenoga 1977.
o zaključivanju Dopunskog protokola Sporazumu o pridruživanju između Europske ekonomske zajednice i Turske nakon pristupanja novih država članica Zajednici
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 238.,
uzimajući u obzir Ugovor u vezi s pristupanjem novih država članica Europskoj ekonomskoj zajednici i Europskoj zajednici za atomsku energiju, koji je potpisan 22. siječnja 1972., a posebno članak 108. priložen ovom Aktu,
uzimajući u obzir preporuku Komisije,
uzimajući u obzir mišljenje Europskog parlamenta (1),
budući da je prikladno sklopiti Dopunski protokol kojim se utvrđuju određene odredbe vezane uz Sporazum o pridruživanju između Europske ekonomske zajednice i Turske, koji slijedi nakon pristupanja novih država članica Europskoj ekonomskoj zajednici,
DONIJELO JE OVU UREDBU:
Članak 1.
Dopunski protokol Sporazumu o pridruživanju između Europske ekonomske zajednice i Turske, koji slijedi nakon pristupanja novih država članica Zajednici, zajedno s Deklaracijama priloženima Završnom aktu, ovim su zaključeni i odobreni u ime Zajednice. Tekst protokola i Završni akt priloženi su.
Članak 2.
Predsjednik Vijeća obavješćuje drugu ugovornu stranu da je Zajednica sa svoje strane dovršila postupke potrebne za stupanje Protokola na snagu (2).
Članak 3.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. studenoga 1977.

Labels: 18
15